kk ru kk kk kk kk kk kk kk kk kk kk ba kk kk tt kk kk kk kk mk kk uk kk uk kk kk ba ky mhr kk kk ru kk kk kk kk kk be kk kk kk kk uk kk kk kk uk kk kk kk kk kk kk kk kk ru kk bg kk kk kk kk kk kk ru de kk kk kk kk kk kk kk kk kk kk kk kk be kk kk kk kk kk sah kk kk kk kk kk kk kk kk kk kk kk kk kk kk kk de kk kk kk kk kk kk ru en kk kk kk kk kk kk kk kk kk kk kk kk kk kk ru tr ru en kk kk ru kk ru en kk kk kk kk kk kk kk kk kk kk kk ru kk ru kk ru en kk ru kk ru en kk ru kk ru en kk ru ba ru en kk ru ru ru en kk ru ky ru en kk ru bg ru en kk ru kk ru en kk ru ru kk ru en kk ru kk ru en kk ru uk ru en kk ru uk ru en kk ru kk ru en kk ru ru ru ru ru it ru kk kk kk ru kk kk kk de kk kk kk de kk kk de kk kk de kk kk de kk kk de kk kk de ru kk de kk kk de kk kk de ru kk de ru kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en ru kk kk ru kk bg
Соңғы жаңалықтар. Астана, Алматы, облыстар, тәлім-тәрбие, салт-дәстүр, тарих, спорт, саясат туралы ақпарат сайты
Мемлекеттік бағдарламалар, ұлт жоспары 100 қадам
Сақалын сатқан кәріден еңбегін сатқан бала артық
14.03.201611.12.2017 Елана 16 комментариев slide
«Ет сасыса, тұз себерсің, тұз сасыса,
Ақсақал адам артына ұрпағыма не қалдырып барамын деп қараса керек-ті. Ұрпағымның келешегі қалай болады деп қамықса керек-ті. Менің айтқым келгені ақсақалдар кеңесі қашан ел ішіндегі күйіп тұрған мәселелерді көтереді? Атынан ат үркетін Ардагерлер кеңесі ауыл ақсақалдарымен бірігіп, қашан халықтың сөзін сөйлейді? Ағыстай арындаған жастарды бір арнаға түсіру кезек күттірмейтін өзекті проблема болып тұр. Ел ақсақалдары осыны көтерсе, үлкенді сыйлаған халық емеспіз бе, билік те қолдап, санасар еді олармен. Әйтпесе аты бар да, заты жоқ, үні шықпайтын Ардагерлер кеңесінің қажеті қанша?! Егер ақсақал ардагерлеріміз мықты болса, Үкіметтің кейбір келеңсіздіктеріне сын айтып, билікпен халықтың арасында алтын көпір болар еді… Бұл менің азамат ардагерлерді сақалынан алғаным емес, ер-азамат қой деп қайрағаным… Мен анамын, әжемін, қыз сыйлаған қазақтың баласы менің жан айқайымды дұрыс түсінеді деп ойлаймын.
Алланың қалауымен көш қайта жандана бастады. Алла қаласа, сол көшті ынтымақпен, бірлікпен ұйымдастыра білу — қарттарға сын. Оларға ауызбіршілік ауадай қажет бұл жерде. Жасыратыны жоқ, қазіргі халықаралық жағдай мәз емес… Елбасының кемеңгерлігіне көзіміз жетті… «Ақ қазақ», «қара қазақ», «шала қазақ» деп алаламай, кедей, бай деп бөлшектемей, ескі қазақ, жаңа қазақ деп тарамдамай, бірігетін уақыт жетті бізге. Бөлінгенді «бөрі» ғана емес, анталаған көршілеріміз де «жеп» қойғысы келіп, сілекейі шұбырып отыр.
Елбасының ел астанасын Ақмолаға ауыстырған тарихи ерлігін ерекше атап өткен жөн. Бұл алғашқы қатерден аман алып қалуы еді. Бірақ мәңгілік мәселе әлі шешілген жоқ! Ол – шеттегі қазақтардың ата мекендеріне қайта оралуы! Соңғы санақ көрсеткендей, қазір қазақтардың үлесі Солтүстік облыстарда орта есеппен 41 пайыз ғана. Бүгінгі Қырымдағы жағдаймен өлшесек, солтүстік облыстар “Мен Ресейдікімін” деп айғайлап тұрғанын көру онша қиындық туғыза қоймас. Бізге тек өз аяғымен келгелі отырған, Қазақстанға зәредей ауыртпалық салмайтын шеттегі қазақтардың жолын ашу, жеңілдетілген тәртіппен тездетіп азаматтық беру, «қатерлі аймақ» – Солтүстікті халыққа толтыру — басты мұрат! Ақсақалдардың айбары мен айбынды ұраны осындайда естілсе, қанекей?! Сөз соңында айтарым, халқына қамқор, Елбасына тірек болатындай, ұрпаққа сыйлы, қадірі қашпаған ақсақалдар саны артса екен.
ҚР Еңбек сіңірген қайраткері
Көрілу саны: 9 754
Бауыржан Момышұлы қарттарды төртке бөлген. Атауларын…
Қарттарым – асыл қазынам
← Ел келешегін ойласаң, ғаламторыңды жүгенде!
Аналардың анасы Әмина →
Сақалын сатқан кәріден еңбегін сатқан бала артық: 16 комментариев
17.03.2016 в 10:52 +06
(Сәуле Мешітбайқызы АНАМЫЗ — дың «Сақалын сатқан кәріден еңбегін сатқан бала артық» атты мақаласына қатысты ой пікірім). Бұл мақаланы толықтай оқыған соң еріксіз қолыма қалам алдым. «Ой ойдан шығады — ойламаса қайдан шығады?» деген халық мақалы бар. Соның бір дәлелі, жоғарыдағы Сәуле Мешітбайқызы АНАМЫЗ-дың аналық жүрегімен күйзеле отырып, күйіне жазған «Сақалын сатқан кәріден еңбегін сатқан бала артық» атты осы мақаласы соның айғағы. Тек бұл ғана емес, мұнан басқа да көптеген көкейкесті өзекті мәселелердің түйінін тарқатуға бір кісідей-ақ ат салысып жүрген АНАМЫЗ-дың арқалаған жүгі, бүгінгі (ел аманатын) арқалаған жоғарғы биліктегі азаматтарымыздан бір де кем емес десек, ол да артық айтқандық болмас еді, әрі бұл сөзіме оқырман қауым да келіседі деп сенемін. Олай дейтінім, «Ердің құны екі ауыз сөз» деп, бұрынғы даналарымыз бекер айтпаған. Кешегі Жаңаөзен оқиғасында да, ерлеріміздің қолынан келмегенді келтіріп, ерлеріміз айта алмағанды айтып, дүрліккен елді жөнге салғандардың бірі де осы Сәуле Мешітпайқызы АНАМЫЗ болатынды. Шетте жүрген 5 миллион қандастарымыздың тағдыры үшін де Елбасына ДАТ-ын айтып, кері қайтқан ұлы көштің басын бері бұрған да осы АНАМЫЗ екенін баршамыз білеміз. Әңгімемнің арқауындағы бұрынғы ұлылардың, даналардың, бүгінгі білгірлердің сөзін өзімдікі еткім келмейді. Сол үшін де келтірген (кейбір) дәлелдерімнің авторлары болса маған іренжи қоймас! Сәуле АНАМЫЗ әуелгі: — Өмір ағынды судай ағып барады. Ұлағатты ұрпақ өсіру — ұлтқа сын! Жаһандануға жұтылып, ізгі қасиеттерді бітіріп, өзге халықтарға есеміз кетіп, ұтылып қалмасақ жарар еді — деген сауалды ортаға тастапты. Әрине, ұлағатты ұрпақ өсіру баршамыздың басты парызымыз. Дей тұра, бүгінгі біздің қоғамымызда бұрын соңды болмаған, (болса да тым сирек кездесетін) біздің ұлттық болмысымыз бен ұлттық тәлім-тәрбиемізге жат өрескелдіктердің бүгінде қоғамды жаулап алғандығын мойындауымыз керек. Ұлттық болмыс пен ұлттық тәрбие бір-бірімен тығыз байланысты. Ұлттық болмыс жас ұрпаққа берілетін тәлім-тәрбие негізінде қалыптасады. «Ұяда не көрсе, ұшқанда соны іледі» демекші, қазіргі ұрпақ бізден алған тәлім-тәрбиені өзінен кейінгілерге жеткізуші алтын көпір деуге болады. Қандай да бір халықтың өсіп-өркендеуі артына үрім-бұтағын жалғастырар ұрпақ қалдыруына байланысты. Сонымен қатар, салт-дәстүр, әдет-ғұрып пен қоғамдық орта да тәлім-тәрбиеге едәуір ықпалын тигізеді. Мәселен, жанұядағы отағасы бүкіл отбасы мүшелеріне, ал ұлттың бетке ұстар игі жақсылары тұтас қоғам мен халыққа үлгі болып, ықпал етеді. Ал, еліміздің, ұлтымыздың өркендеп дамуы да тікелей өзімізге байланысты. Бір жағадан бас, бір жеңнен қол шығармасақ, дамып өркендеуіміз мүмкін емес. Сол үшін де бүгінгі қоғамымыздағы осы тектес халықтың құнды ой пікіріне «жанайқайына» құлақ асып, оны елеусіз, аяқсыз қалдырмауымыз керек! «Ауылыңда қарт болса, жазып қойған хатпен тең», — деп айта аламыз ба бүгінде?- деген сауалына ойысып көрелік. Адамды атап шақырудың дүниежүзі халықтарында әралуан түрлері бар. Біздің қазақтар адамдарды жас ерекшеліктеріне, туыстық қатынастарына қарай және де қоғамдағы қызметі мен діни атағына қарай атап шақырған. Танымайтын ер адамдар бірін-бірі ақсақал, ата, әже, көке, апа, аға, жеңгей, қарындас, балақай деп те шақыра береді. Ал қоғамдағы орнына қарай батыр, қажы, биеке, байеке, молдеке, т.б. деп атап жатады. Солай атау халықтың өзіндік дүниетанымын, елдің елдігін, бір билікке бағынған құрылымы бар екенін аңғартады. Міне, осы атаулардың өзі бізді басқа халықтардан даралап, ұлттық болмысымызды ерекшелеп тұрады. Енді осы атаулардың ішінен біз жоғарыдағы «Қарияларымыз» бен «Ақсақалдарымыз» жайлы сөз қозғап көрелік. Біз қазір кімдерді «ақсақал» деп атап жүр¬міз? Жуырда ғана жа¬рық көрген «Қа¬зақ әдеби тілінің сөздігінде»: «Ақсақал — жасы үлкен, құрметті ер адам, қа¬рия» деп жазылған. Сондай-ақ, сөздікте бұл сөздің ауыспалы мағынасына да түсінік берілген. «Ақсақал — тәжіри¬бесі мол адам, өз ісінің шебері» делін¬ген. Осыған қарағанда бәлендей нақты жауап та жоқ сияқты. Ал, байырғы қазақы ұғымға, яғни дала қазағының тұрмыс тіршілігіндегі ғасырлардан қалыптасқан үрдістерге сүйенер болсақ, онда (қарапайым қазақы көзқараспен) «Қария» мен «Ақсақал» -ды ажырату онша қиынға да түспейді. Мысалы, біздің қазақта: «аттан түскен» немесе «ол Ақсақал аттан түскелі қашан?» деп жатады. Міне, бұл Ақсақалдардың ел ісіне жарамсыз болып шау тартқан шағын, яғни «Қария» болғандығын білдірсе керек. Ал, жалпы алғанда қырықтан асып ел ісіне белсенді араласатын елағаларын «Ақсақал» десек, оның қателігі де, ерсілік әбестігі де жоқ сияқты, Ұлы Абай атамыздың «Қартайдық, қайғы ойладық, ұйқы сергек» деген өлеңінің өзі, сол Абай атамыздың не бары қырық бір жасында жазылған екен. Міне, енді мәселеге осы тұрғыдан қарар болсақ, бүгінгі таңдағы ел басқару тетіктеріндегі осы жастағы барша азаматтарымызды біз «Ақсақал» деуімізге де болар. Бұл бір жағынан, (байырғы қазақ қауымында ел тағ¬дырын шешуге белсенді түрде атсалыс¬қан қарттар¬ мен рубасыларын «ақсақал») деп атап келген үрдіспен де үндеседі. Олай болса біздің қазақ халқы қазіргі таңда да «Ақсақалдар» — ға зәру деп айта алмаймыз. Керісінше, сол Ақсақалдарымыздың қадірін білмейміз, қадірлей алмаймыз десек, шындыққа бір табан жақын болар еді. Бүгінгі қоғамымыздағы осы тектес сүреңсіз қателік кемшіліктерге жүрегі сыздап, жаны ауыратын, өз қара басының мүддесін емес, елінің болашағын, мұратын ойлайтын қаншама «Ақсақалдарымыз» да баршылық. Әттеген-айы, тек бастаған істерінде табандылық көрсете алмай жүргендігі демесек. Алайда, оларды да кінәлау қиын! Біз әрбір іске тым жүрдім-бардым қарап дағдыланған халықпыз. Сол жүрдім-бардым, салақтығымыз бен салғырттығымыз бізді бүгін болмаса да, күні ертең-ақ теңіз тұңғиығына батырары сөзсіз. Олай дейтінім, осындай белсенді адамдардың жігер күшін құртатын да осы «немқұрайлылық». Айталық, ешкім сөзіңе құлақ аспаса, шырылдап жүгірген ісіңнен нәтиже шықпаса, тіпті соны елеп жатқан адам да болмаса, ол адам ары қарай қайда бармақ?! Бастаған ісінен қалай нәтиже шығармақ?! Осы жағдайды түсінбейтін, түсінгісі де келмейтін, тіпті түсінсе де жүрдім-бардым қарайтын, яки немқұрайлылық танытатын, (кей бір) ел басқарып отырған азаматтарымыздан бастап, сол «жанайқайларға» тиесілі жауап беретін министірліктер мен мекеме органдардың басшыларының жауапсыздығы, осындай белсенділеріміздің жігерін моқап, жермен жексен етеді. Міне, «Ерім дейтін ел болмаса, елім дейтін ер қайдан тумақ?» дегендей, осыдан кейін қоғамымызда қандай «Ақсақалдар» мен «Белсенділер» болмақ! Кезінде Төле би бабамыз: — «Бір үйдің баласы болма, Көп үйдің санасы бол! Бір елдің атасы болма, Бар елдің данасы бол!», -дегені бар. Бұл бүгінгі үлкен кіші баршамызға бағытталған өсиеті екендігін біліп, қоғамның әрбір мүшесі өзінің орнын, жауапгершілігін сезінуді басты міндетім, әрі парызым деп ойлауы керек! Сонда ғана біздің кемшіліктеріміз жойылып, кем кетіктеріміз түгенделмек!!! Сондай-ақ, Сәуле АНАМЫЗ-дың: «Ет сасыса, тұз себерсің, тұз сасыса, не себерсің?» деуі де өте орынды айтылған сөз. Қазіргі таңда ар-ұят, намыс, серт деген өмірлік құндылықтар арзандап барады. Жас ұрпақ адалдықты, сыйластықты, мейірімді болуды, бір-бірлеріне көмектесуді отбасынан үйренеді. Отбасының берекесі имандылықтан бастау алатындықтан, біз болашағы жарқын мемлекет құру үшін, әуелгі отбасындағы ахуалға басты назар аударуымыз қажет. Дәстүрлі қазақ қоғамында адамның имандылығына көп көңіл бөлінген. Имандылық, адамның қоғамдағы және күнделікті өміріндегі іс-әрекеттерін белгілі бір қалыпқа түсіретін ішкі рухани реттеуші күш. әрі адам бойындағы адамгершілік, ізгілік, кісілік, қадір- қасиет белгісі. Бойына адамгершілік асыл қасиеттерді жинап өскен жасты «көргенді» деп, жүрегінен нұр, өңінен жылу кетпейтін, әрдайым жақсылық жолын ойлайтын, әр істе әділдік көрсететін адамдарды «иманды» деп жататындығымыз сондықтан болса керек. Мұсылмандық дүниетаным бойынша Имандылық иманнан пайда болса, иман — жүректегі нұр. Алла жіберген әрбір пайғамбарының міндеті ол — адамзатты иман мен имандылыққа уағыздау деп саналған. Пайғамбарымыз Мұхаммед (с.ғ.с.) «Мен ең ғажап көркем мінезді толықтыру үшін жіберілдім»,- деуі соның дәлелі. Сондай-ақ, Ақыт қажы Үлімжіұлы бабамыздың: «Намаз оқып, бой күтіп, Өз дініңді асылда. Сөз сөйлесең жуандап, Қонақ келсе қуаңдап, Берекеңді қашырма. Ашылса шашың бұрқырап, Періште тұрмас қасыңда,» деуі де соның бір айғағы. Біздің өзіміз де, ұрпақтарымыз да осындай ғибараты мол әңгімелерді көптеп оқып, оның тәлімдік тағылымын санамызға сіңіріп, күнделікті өмір тіршілігіміздің бағдарына арқау ете білсек, қандай жақсы болар еді деген ой ғой. Біздің діни сауатымыздың аздығы айып емес, тек білмегенімізді білуге, үйренбегенімізді үйренуге деген құштарлығымыздың, құлшынысымыздың жоқтығы басты айыбымыз болып отыр деп ойлаймын. Сол үшін де оқып білім алудан, көріп тәлім алудан әсіресе жастарымыз жалықпаса екен дегім келеді. Ал, АНАМЫЗ-дың осы тақырыптағы тағы бір шетін мәселесі ол — ел ішіндегі Ақсақалдарымыздың кейбір келеңсіз әрекеттері мен қылықтары! Бұл да орынды айтылған шындық. Шынымен де адамдардың жақсы қартаюының өзі, тек өз отбасына ғана емес, көрші қолаңынан бастап, ауыл аймағының жастарына үлгі өнеге көрсетерлік бірден бір көрсеткіші! -деуге болар еді. Меніңше, дұрыс қартаюдың онша қиындығы да жоқ сияқты. АНАМЫЗ-дың бұл тұрғыдағы тұжырымдамасына қосып айтарым:
Қонақпыз ғой, бұл өмірге келіп кетер,
Бұл пәниден көргеніңнің бәрі бекер,
Өзің өлсең артыңда мұраң қалсын,
Ұрпағың мен болашаққа беріп кетер.
Ақыл-ой, парасатпен жігер қайрат,
Қанағат болса, бойыңызда бәрі жетер,
Жиған дәулет, қол жеткізген билігің де,
Түкке тұрмас, қолдың кірі жусаң кетер!
Осы сөзімнің парқын түсінгендер алдағы уақытта ойлана жатар деген үміттемін.
Қарияның сөзі биліктің «көзіріне» айналар күн туар ма?
Міне, бұл да қазіргі қоғамымыздағы тағы бір күрделі мәселе! Д, Қонаев атамыздың естеліктерінің бірінде: «Биікке көтерілдім, бірақ халықтан аласа екенімді ұмытпадым. Қайтіп ашар есігімді қатты жаппадым. түптің түбінде оралар ортам- ел іші, ағайын ортасы. Басар жерім де — қара жер, қастерлей білсем қадірімнің кетпесін білдім. Панаң да ел, данаң да ел. Соған арқа сүйедім, содан үйрендім»- дегені бар. Осыған зер салсақ, «Ұлық бол, ұлық болсаң кішік бол», немесе «Әкім бол, әкім болсаң халқыңа жақын бол» дегендей, қаншалықты биліктің биігіне көтерілсең де, халқыңнан биік емессің!, өзіңді қадірлеп билікке сайлап биікке көтерген, сол халқыңның қадірін біл! — деп тұрған жоқ па? Билік десе біз тек «жоғарғы жаққа» көз тігіп үйреніп қалған халықпыз. Әрбір ауылдың әрбір «Қариясы» да, «Ақсақалы» да, тіпті әр отбасының «Отағасы» да білген адамға билік! Олай болатыны, қоғамның өзі осылардан құралатындығында. Әркім өзіне, әрбір отағасы өз отбасына, ал әрбір Ақсақалдарымыз ауыл аймағына иелік етіп, үлгі өнегелігін көрсетіп отыратын болса, онда шешілмейтіндей қандай мәселе болмақ! «Елге бай құт емес — би құт» деген қазақтың сөзі бар. Еңселі ел болудың талай-талай жолдарын бұрынғы данагөй бабаларымыз бен билеріміз өсиеттеп айтып та кеткен. Солардың бірі «Түгел сөздің түбі бір, түп атасы Майқы би». Әйгілі Шыңғысханның оң қолы, ел басқару ісіндегі ақылшысы болған сол Майқы би бабамыз кезінде халық бірлігін бәрінен де жоғары қойғаны тарихтан мәлім: Бүгінде екінің бірі айтатын «Бірліксіз тірлік жоқ» деген сөз де, кезінде осы Майқы би бабамыздың ауызынан шыққан сөз екендігін, бүгінде біреулер білсе де, біреулер білмес. Сол Майқы би бабамыз: «Хан ақылды, әділ болса, қарашасы ынтымақты батыл болса, қара жерден су ағызып, кеме жүргізеді» деп өсиет қалдырғаны бар. Осының бәрі де біздің елдігімізді сақтап «Бір жағадан бас, бір жеңнен қол» шығарып дегендей, ынтымақ берекешіл болуымызды тілеген бұрынғы дана бабаларымыздың тілектері, һам өсиеттері. Біз сол бабаларымыздың өсиет аманаттарын орындауға міндеттіміз, әрі олай ету әрбір азаматтың азаматтық парызы болмақ. Біз ыдырап бөлініп емес, ынтымақтасып бірлесе жұмыс жасауымыз керек. Бүгінгі таңдағы қала, обылыс, аудандардағы «Ардагерлер кеңесін» басқарып отырған ағаларымыздың нәтижелі жұмыс жасауы, еліміздің тұрақтылығына, тәуелсіздігіміздің нығая түсуіне, сондай-ақ, әсіресе бүгінгі таңдағы қоғамымыздағы осы тектес күрделі мәселердің шешімін табуына ауадай қажет! Міне, құрметті оқырман қауым, Сәуле Мешітбайқызы АНАМЫЗ-дың мақаласынан кейінгі көкейімде түйген ойларымды сіздермен бөлісіп отырмын. Оқыңыздар! Ойланыңыздар! Ой түйіңіздер! Ой пікірлеріңізді ортаға салып оқырманмен бөлісіңіздер!
ҚР Журналистер одағының мүшесі.
26.03.2016 в 5:51 +06
Ел аралап жүрген бір журналист қызым: «Ел-жұртының жағдайын, тарихын білетін сөзі дұрыс, сара пікірлі қария кездестіре алмадым» деп күйінгені әлі есімде. Сақалы болмаса санасы жоқ кәрілер қаптап кеткені рас. Тіпті кейбірі өзінің «Мен сексеннен астым, тоқсанға келдім!» деп кердиетінін қайтесің. Ондайларға «Құдай сені қаперінен шығарып ұмытып кеткен ғой, дабырлай бермей тыныш жүр, есіне түссең алып кетеді» дегім келеді. Жетпіс жылғы «жын тәрбиенің» жемісін енді жеп жатырмыз. «Мен кәмөнес болдым! Балтай-шалтайды білмеймін!» деген аталарымызды да көрдік. «Алдыңғы арба қалай жүрсе, соңғы арба да солай жүреді»
Ақсақал бола алмағанымызға да үкімет кінәлі емес шығар? Ең алдымен ішімізді жайлап алған ақ сайтаннан өзіміз арылуға тырысайық. Сақал сыйлайтын жастардан айырылып, сақал жұлатындарға тап болып жүрмейік…
27.03.2016 в 13:27 +06
«Қазағым қара нар еді,
Қазақы тілім – нәр еді.
Көгілдір көлім қаз еді.
Құлагер ұлым бәйге алып,
Бала болсам да, 80 жылдардың аяғында нағыз АҚСАҚАЛДАР қауымын көрдім. Расында көк майсаның үстінде отырып сөз алған шалдарымыз айбарланып, көздерінен от шашып, рухтанып, зер шашағы төгілген тобылғы қамшысын саптама етігіне ұрып-ұрып қойып нақ, батыл сөйлейтін. «Сүйек аңдыған ит құсап» біз жүреміз шалдардың ту сыртынан қарап. Сонда аталардың бірі «әй бала үйімде бәленшем қалып қойыпты, соны әкеп берші» деген бір ауыз «бұйрық» берсе екен деп жалақтап тұрамыз. Сәуле апайым айтпақшы, аталардың алдында қызмет көрсету үлкен абырой болатын біз үшін. 91 жылы Мұңғылиядан көшіп келдік. Атамның кенже інісін Молда ата деп атайтынбыз. Ол кісі өте діндар адам (айтуынша, құранның 22 парасын жаттапты) еді жарықтық. Тоқсаныншы жылдардың басында облыстың имамы үйленгенде Рәтбек қажы небір өкірген молда, имамдардың ішінен Молда атама неке қиыңыз деп жолын беріпті. Міне, ақсақалдың беделі деген осы. Сәуле апайымның мақаласын (мақала емес, жанайқай!) оқып, сол бір замандағы аталарым есіме түсіп, көңілім босап кетті. «Әттең» дегізетіні, жалпы, қазақтың тілі, көші, мұңы, басқы да үлкен проблемаларын ақсақалдар емес, жас толқын емес, ақ самайлы, ақ жаулық АНАМЫЗДЫҢ шырылдап тұрып көтеретіні арқаңа батады. Ұяласың. Елбасыға бір емес, әлденеше рет ДАТ айтқан апайымның қасында сол Ардагерлер кеңесінің бар дегеніне ішім удай ашиды.
27.03.2016 в 12:20 +06
Орта буын, бұрынғылардың көзін көріп, сөздері құлағында қалған, халықпен бірге күнделікті тірліктің ащы — тұщысына бейтарап қарамайтындардың көңіл төрінде жүрген түйткілдерді дәл басқан, салмағы ауыр мақала! Бір деммен оқып шықтым. Майдалап отырып, тереңге кеткен осы күннің қаншама уақыт күттірмес мәселелеін көтерген?! Қарап қалмай үн қосып, пікірлеріңізді ортаға салсаңыздар, мақала авторы көтерген түйткілдердің көбесі сөгіліп, ел қажетіне жарар деген үміттемін.
27.03.2016 в 12:23 +06
Келтірген мысалдар, айтылған ойлар бәрі,бәрі ақиқат! Осындай кісілер депутаттардың қатарында Парламенттің салмағы, абыройы бйікте болар еді! Ай,бірақ, кешегі Шерағаңдар да айта-айта, аяғында шаршап кеткен сияқты болды. Мәселе депутатта да,билікте де емес, өзімізде. Өзімізді-өзіміз түзетіп, бабаларымыздың салтын қалыбын бұзбай келешекке қалдырып отырсақ мұндай болмас еді, әттең. Алланың рахымы жаусын апамызға! Ер азаматқа бергісіз қайрат жігері баршамызға үлгі болса екен!
27.03.2016 в 12:54 +06
Мына мақаланы қайта қайта оқып,балаларым өсіп жігіт болып қалды ойға қалдым! Мен ертең қандай ата боламын деген сұрақ бұрын ойыма келмейтін, жанды тебірентіп ойландыратын мақала екен! Бұрынғы ақсақалдарды анамда айтып отыратын,үлгі аларлықтай,мен енді сол аталарға ұқсауым керек деген ойға бекіндім. Газеттеріңізге қалай жазылуға болады? Жалқаумыз газет оқуға уақыт жоқ дейміз мынадай құнды мақалаларды оқымай қаламыз, компьютерге қараймыз,қарап отырып ФБ арқылы шықтым ол жақсы ғой, техника көп сене бермейміз бұзылады ашылмайды.Өз қйыншылықтар бар Сәуле апа мына мақалаңыз үшін рахмет! Осындайды сіздер жазуларыңыз керек орынды,айтар сөзіңіз бар АНА екенсіз аман болыңыз!!
27.03.2016 в 13:41 +06
Апай алдымен бұрынғы аталарымыздың даңғыл жолын басып, соларды ақылдың, парасаттылықтың сарқылмас қазынасына теңеп отырғаныңыз өте орынды. Расында бүгінгі таңда сөзі патуасыз, ісінде байлам, жүрісінде тоқтам жоқ, шарқая, қазымыр, қытымыр, қыңыр шалдарға қарап түңілесің. Ақсақал деп айтуға аузың бармайтын істерді жасайды. Қорқақ, жалтақой, жалақор болып барады олар. Бұрынғының ақсақалдары заң ұстануға қатты еді ғой. Бірақ үкіметтің заңына бағынатындай болып жүрсе де, ел ішінде өз заңдарын орындатып отыратын. Өзінен кішілері именіп, келін-кепшек, бала-шаға бетіне қарауға батпай, ту сыртынан ғана жүруші еді, шіркін. Қазіргі күнде ақсақалдар алқасы ыдырамай, сақталып отырғанда, нағыз дала заңымен жүруші едік. Одан ұтылмас едік — парақорлық, ұрлық-қарлық, тонау, адам өлтіру, түсік жасату, зинақорлық, жезөкшелік т.с.с. қылмыстар мен бейәдеп құбылыстар болмас еді қоғамымызда. Рахмет апай, мың жасаңыз. Жалпы, қоғамда осындай өткір ойларыңызды халық та, Елбасы да қолдайды деп бек сенем. Жыл басындағы «Заң жүзеге асса, 5,5 млн қазақтан тірідей айырыламыз» деген Елбасыға ащы айтылған ДАТ Алланың назарына ілігіп, үкіметтің, Президенттің құлағына жетті. Қолыңыздан қаламыңыз түспесін, жазарыңыз көп болсын!
12.04.2016 в 20:58 +06
Қарттарымыз қазыналы (қазымыр емес), жүздері жайдарлы (жағымпаз емес), ауыздары дуалы (көпірме емес), сөздері жүйелі (жеңілтек емес), жас буынды жөнге, қоғамды тезге салар мәрт болса екен деген ақ көңілден шыққан мақала. Жазбаңызды оқып, өз атамды сағындым апа)
16.04.2016 в 12:15 +06
Мен аталарды былай дегеннен аулақпым,өкінішке орай мына мақаланы оқып, өмір шындығы емес деп айта алмаймын! Апамыз өзекті мақалалар жазады жылына көп болса 5-6 ..Атына заты сай мақалалар, қызығып оқыйсың,әрқайсысы бір-бір кітап жүгін көтереді!Отанына, ұлтына,ұрпағына,тіліне,діліне,дініне,салт-дәстүріне алаңдайды ! Аналық үлкен жүрегімен болмысымен жазады,ешкімнің ар намысына тимейді, апайдың қатал сынын, ақыл, парасатын үнін естігендей боламын. Апаймен бірге істеген шәкіртері апайды осы қасиеттерін,мақтан тұтады құрметтейді. Сондықтанда Ұлы ұстазымыз мақтан тұтамыз! Апатай аман болыңыз, Алла разы болсын !
16.04.2016 в 12:18 +06
Маңғыстаулық «қырық шалдың» қылығынан кейін елдің абыройын ойлайтын сақалдылар бар дегенге өз басым сенбеймін.
19.04.2016 в 17:24 +06
Апай алдымен бұрынғы аталарымыздың даңғыл жолын басып, соларды ақылдың, парасаттылықтың сарқылмас қазынасына теңеп отырғаныңыз өте орынды. Расында бүгінгі таңда сөзі патуасыз, ісінде байлам, жүрісінде тоқтам жоқ, шарқая, қазымыр, қытымыр, қыңыр шалдарға қарап түңілесің. Ақсақал деп айтуға аузың бармайтын істерді жасайды. Қорқақ, жалтақой, жалақор болып барады олар. Бұрынғының ақсақалдары заң ұстануға қатты еді ғой. Бірақ үкіметтің заңына бағынатындай болып жүрсе де, ел ішінде өз заңдарын орындатып отыратын. Өзінен кішілері именіп, келін-кепшек, бала-шаға бетіне қарауға батпай, ту сыртынан ғана жүруші еді, шіркін. Қазіргі күнде ақсақалдар алқасы ыдырамай, сақталып отырғанда, нағыз дала заңымен жүруші едік. Одан ұтылмас едік — парақорлық, ұрлық-қарлық, тонау, адам өлтіру, түсік жасату, зинақорлық, жезөкшелік т.с.с. қылмыстар мен бейәдеп құбылыстар болмас еді қоғамымызда. Рахмет апай, мың жасаңыз. Жалпы, қоғамда осындай өткір ойларыңызды халық та, Елбасы да қолдайды деп бек сенем. Жыл басындағы «Заң жүзеге асса, 5,5 млн қазақтан тірідей айырыламыз» деген Елбасыға ащы айтылған ДАТ Алланың назарына ілігіп, үкіметтің, Президенттің құлағына жетті. Қолыңыздан қаламыңыз түспесін, жазарыңыз көп болсын!
05.05.2016 в 18:51 +06
Күні кеше ел ішін мазасыздық жайлап,жер-жерлерде жерге қатысты митинглер ұйымдастырылып, Елбасына, билікке талап қойып, орынды,орынсыз сын айтып жатқанда сол жерлердің елі силайтын, ардақтайтын ақсақалдары бой көрсетпеді,өкінішке орай… Абырой болғанда арты бейбіт жолмен аяқталған шерулерге кеш те болса «ақылгөй» болып ғаламтордан ой-пікірлерін білдіріп жатқандардың қарасы көбейе бастады. «Дайын асқа тік қасық» болмай-ақ, ешкімді даттамай,ешкімді ақтамай жөн сөз айтатын қарияларымыз азайып бара жатқаны ма? «Неменеңе жетістің бала Батыр,қариялар азайып бара жатыр», деген өлең жолдары құлақтан кетер емес…
12.07.2016 в 14:00 +06
Мәселе 70 жылдық сәбет кезі емес. Сорпаға шығарлар қыр асып, осында құл-құтандардың, яғни тексіздердің қалғаны. қазіргі шалдар сол тексіз күңдердің ұрпақтары. Автордың айтар ойы түсінікті, бірақ, қай-қашандағы сияқты тым шұбатылған мақала. Әбден қартайғанда елбасына несіне жалтақтайды??? әлде, сөйтіп, жағымпазданып, бала-шағасын, немере-шөбересін жылы орынға тығып жібергісі келе ме? Кішкене ойын жинақтап үйренсе артық болмас еді.
17.10.2016 в 21:33 +06
Асыл сіз айтасыз «Мәселе 70 жылдық сәбет кезі емес. Сорпаға шығарлар қыр асып, осында құл-құтандардың, яғни тексіздердің қалғаны. қазіргі шалдар сол тексіз күңдердің ұрпақтары.» деп. Сонда сенің әкеңде тексізба?
17.10.2016 в 21:45 +06
«Әке шешең жынды болса байлап бақ» деген нақыл сөз барын естен шығармасақ болғаны. Қазіргі көп шалдардың «Ақсақал» деген атқа лайық емес екеніне санамыз жетіп, көзіміз көруге, біздің санамыз жетіп тұрса онда біз ол қателікке жол бермейік енднше…Жау жүректігіміз арланға ұқсағанымен, шын мәнінде бөрі емеспізғой қанша бақсада орманға қарап ұлитын….
26.01.2017 в 23:54 +06
Айтқандардың бәрі дұрыс қой! Бірақ…………………………
Добавить комментарий Отменить ответ
Ваш e-mail не будет опубликован. Обязательные поля помечены *
Халықаралық «Qazaqstan dauiri» қоғамдық-саяси газеті
Пошив казахских национальных костюмов в Алматы
Павлодар мемлекеттік университетінде Алюминий кластерінің апталығы өтті
С. Торайғыров атындағы Павлодар мемлекеттік университетінде металлургия кафедрасының ұйымдастыруымен алюминий кластері кәсіпорындарының апталығы өтті. Апталық шеңберінде «Қазақстан алюминийі» АҚ-ның цех
Павлодар мемлекеттік университетінің студенттері «Жазғы мектеп» іс-шарасын өткізді
Павлодарлық оқушылар ХІІ республикалық «Бастау» турнирінде жақсы нәтиже көрсетті
Павлодар облысында жедел жәрдем қызметкерлері тұрғындарға алғашқы медициналық көмек көрсетудің қыр-сырларын үйретті
Павлодар облысында 3590 түлек мектеппен қоштасты
ТҮРКІСТАН ОБЛЫСЫНДА 80 МЫҢ ГЕКТАРҒА ЖУЫҚ СУАРМАЛЫ ЖЕР АҒЫН СУМЕН ҚАМТЫЛАДЫ
ҚАЗАҚТЫҢ КЛАССИК ҚАЛАМГЕРЛЕРІ «TÚRKІSTAN TÓRІNDE» КЕЛЕЛІ ОЙ ҚОЗҒАДЫ
ТҮРКІСТАНДЫ ТҮРКІ ӘЛЕМІНІҢ МӘДЕНИ-РУХАНИ ОРТАЛЫҒЫНА АЙНАЛДЫРАТЫН ЖАҢА ЖОБАЛАРДЫ ЖҮЗЕГЕ АСЫРУ
ТҮРКІСТАН ОБЛЫСЫН ДАМЫТУДЫҢ ТӨРТ БАҒЫТЫ АЙҚЫНДАЛДЫ
Ақтөбе облысында аз қамтылған отбасыларды баспанамен қамтамасыз ету жұмыстары жандандырылды
Азат Перуашев: Наразылықтың алдын алудың ең тиімді әдістемесі – демократия
Азат Перуашев сайлауда болған бұзушылықтарды мұқият тексеруді және кінәлілерді жауапкершілікке тартуды ұсынды
Бауыржан Момышұлы қарттарды төртке бөлген. Атауларын…
Қарттарым – асыл қазынам
Бай болғыңыз келе ме? (48 327)
Қазақстанның тәуелсіздігіне – 25 жыл! (22 865)
Ездің ұрпағы жасық болады (19 473)
Жазықсыз жандар саясат құрбанына айналмасын! (14 882)
Намысыма күнде қамшы тиеді. (14 864)
Неге Жапониядан үлгі алмасқа…? (14 168)
Құдайды танымау Асанәлі көкеме лайық іс пе еді? (13 950)
«Үштілділік – қазақ мектептерін жою мақсатында жасалған жоспар» (11 386)
Елбасымызға, Білім және ғылым министрлігіне мыңдаған ата-аналар, ҚТЛ түлектері, шәкірттері алғыс айтады (10 527)
Жазықсыз жандар саясат құрбанына айналмасын! 102 comments
Халқым, саған айтам, билік, сен тыңда! 34 comments
Қазаннан қақпақ кетсе – иттен ұят кетеді! 22 comments
Тоқалды күндес деп санау дұрыс па? 20 comments
Келешекте қазақстан халқын сәулетті қаласы асырай ма, әлде дархан даласы асырай ма?! 20 comments
Қазақстан Республикасындағы Түркия мемлекетінің елшісі Невзат Уянык мырзаға! 19 comments
«Жалтақтап,жағымпазданғанша» – «Үкілеп үміт артқан» халқыңды ойлан! 17 comments
Елдіктің қадірі осындайда сезіледі… 16 comments
Сақалын сатқан кәріден еңбегін сатқан бала артық 16 comments
Төскейде малы мыңғырған Моңғолия (Фото)   16 comments
Создание сайта, реклама в интернете minialgo.kz +77015481827 WhatsApp
Копирайт © 2019 «ЕлАна» әлеуметтік, қоғамдық-танымдық сайты. Все права защищены.
Тема ColorMag от ThemeGrill. Создано на WordPress.